Pirates of the Caribbean: Maailman laidalla
Pirates of the Caribbean: Maailman laidalla () on vuonna 2007 ensi-iltansa saanut "Pirates of the Caribbean" -elokuvasarjan kolmas osa. Elokuvan ohjasi Gore Verbinski ja sen käsikirjoittivat Ted Elliott ja Terry Rossio. Pääosissa ovat Johnny Depp, Orlando Bloom, Keira Knightley, Geoffrey Rush, Stellan Skarsgård, Bill Nighy, Chow Yun-Fat, Jack Davenport, Tom Hollander ja Naomie Harris.
Elokuvan alussa Cutler Beckett hirtättää merirosvoja Port Royalin satamakaupungissa. Pieni poika joka on tuomittu hirtettäväksi merirosvoudesta pitää kädessään Espanjan taaleria, ja alkaa laulaa ”Hoist the Colors” -laulua ja kaikki muut hirtettävät seuraavat esimerkkiä yhtyen lauluun. Samaan aikaan Singaporessa Elizabeth Swann ohjaa pientä venettä pitkin kanaaleja laulaen samaa laulua. Hän soutaa rantaan ja tapaa kapteeni Barbossan ja Tai Huangin. He lähtevät kävelemään kohti kylpylätaloa, Sao Fengin salaista piilopaikkaa. Perillä Feng kertoo jonkun yrittäneen varastaa navigointikartan. Feng on saanut napattua varkaan, varkaaksi paljastuu Will Turner. Itä-Intian Kauppakomppania hyökkää. Barbossa, Will ja Elizabeth sekä piilossa ollut Mustan helmen miehistö pakenevat Sao´ta purjehtimalla Hai Peng -laivalla Jäätyneelle merelle, jossa Tia Dalma selittää Pintelille ja Ragettille, missä Jack Sparrow on. He saapuvat maailman laidalle, joka näyttäytyy valtaisana vesiputouksena. Will käskee kääntää laivan ympäri, mutta se ajelehtii suoraan vesiputoukseen Barbossan tahdon mukaisesti. Hai Peng putoaa laivasta.
Jack herää maailman laidalla. Hai Pengin miehistö saapuu pelastamaan Jackia. He lähtevät purjehtimaan pois Mustalla Helmellä. Kun he pääsevät pois Davy Jonesin loukusta, Sao Feng hyökkää Mustan Helmen kimppuun ja vangitsee Elizabethin. Sao Fengin laiva Empress purjehtii pois. Musta Helmi lähtee purjehtimaan kohti Haaksirikkolahtea, jossa kokoontuu Brethrenin oikeus. Lentävä hollantilainen hyökkää Cutler Becketin komentamana Empressin kimppuun ja valtaa sen. Sao Feng kuolee taistelussa tykinkuulasta, mutta ehtii tehdä ennen kuolemaansa Elizabethistä Empressin kapteenin ja yhden Brethrenin oikeuden jäsenistä, merirosvoruhtinaan. Elizabeth ja Empressin miehistö viedään vangiksi Lentävälle hollantilaiselle, missä Elizabeth tapaa Willin isän. Kun Lentävällä Hollantilaisella oleva James Norrington huomaa, että Elizabeth on vankina, hän vapauttaa tämän ja Empresin miehistön. Willin isä huomaa tämän ja hälyttää muut, jonka jälkeen hän surmaa Norringtonin. Elizabeth ja miehistö pakenevat Empresille. Elizabeth purjehtii Haaksirikkolahteen, missä Brethrenin oikeus kokoontuu. Kun kaikki merirosvoruhtinaat ovat Shipwreck-saarella, he alkavat suunnitella, miten tuhoaisivat Itä-Intian Kauppakomppanian.
Kun merirosvot ovat koonneet mahtavan armadan, horisontissa näkyy Itä-Intian Kauppakomppanian kuninkaallisen laivaston ja Lentävän Hollantilaisen muodostama armada. Barbossa yrittää vapauttaa Calypson hänen ruumiistaan. Barbossan epäonnistuttua Ragetti ilmoittaa tämän sanoneen sanat väärin, sillä sanat, jolla Calypso vapautetaan, pitää lausua kuin rakastaisi tätä. Ragetti itse astelee Calypson luo ja lausuu sanat niin kuin pitää. Calypso muuttuu ravuiksi, jotka putoavat mereen. Hän on muuttunut takaisin merenjumalattareksi ja synnyttää valtavan kurimuksen merirosvojen kiusaksi. Alkaa suuri taistelu: Lentävä hollantilainen ja Musta Helmi taistelevat pyörteessä. Jack menee Lentävälle hollantilaiselle ja alkaa miekkailla Davy Jonesia vastaan. Samaan aikaan Will, Elizabeth ja Barbossa taistelevat Lentävän Hollantilaisen miehistöä vastaan. Davy Jones iskee miekalla Williä sydämeen, jolloin Will kaatuu maahan. Jack iskee Willin kättä käyttäen Davy Jonesin sydämen. Bill Turner kaivaa Willin sydämen irti, jolloin Willistä tulee Lentävän Hollantilaisen kapteeni ja täten kuolematon. Hollantilainen vajoaa syvyyksiin.
Kun Hollantilainen on poissa, jäljellä on enää Endeavour, Cutler Beckettin lippulaiva. Musta Helmi hyökkää sen kimppuun. Elizabeth, Barbossa ja Jack johtavat yhdessä taistelua. Elizabeth on kuitenkin surun murtama, koska luulee Willin kuolleen. Lentävä hollantilainen nousee vedestä kapteeninaan Will Turner ja koko laivan miehistö on muuttunut takaisin ihmisiksi samoin isänsä Bill. Musta Helmi ja Lentävä Hollantilainen upottavat yhdessä Endeavourin ja Becketin sen mukana.
Will tapaa Elizabethin saarella, mutta kirouksen vuoksi he eivät voi tavata seuraavaan kymmeneen vuoteen. Elizabeth lupaa odottaa uskollisena ja pitää Willin sydämen tallessa. Jack taas lähtee etsimään nuoruuden lähdettä.
Lopputekstien jälkeen elokuvassa on lyhyt kohtaus, jossa nähdään Elizabethin olevan saarella kymmenvuotiaan pojan kanssa, ja he näkevät jo kaukaa, vihreän välähdyksen jälkeen, Lentävän Hollantilaisen sekä Will Turnerin. 
"Pirates of the Caribbean: Maailman laidalla" oli vuoden 2007 tuottoisin elokuva ja keräsi rahaa yhteensä yli 960 miljoonaa dollaria. Noin 300 miljoonan dollarin budjetilla tehty elokuva pitää ennätystä maailman tuotannollisesti kalleimpana elokuvana.
Elokuvan kuvaukset alkoivat 3. elokuuta 2006 ja päättyivät 12. joulukuuta 2006.
Elokuva oli ehdolla kahteen Oscar-palkintoon: parhaisiin erikoistehosteisiin ja parhaaseen maskeeraukseen.
Elokuvan musiikin on säveltänyt Hans Zimmer, joka on säveltänyt myös muun muassa "Gladiatorin" ja "Yön ritarin" musiikit. "Pirates of the Caribbean: Maailman laidalla" -soundtrackin kappaleet ovat: